Nationalmusée um Fëschmaart
Den Nationalmusée um Fëschmaart, fréier dacks vereinfacht Staatsmusée genannt, ass e Musée an der Stad Lëtzebuerg um Fëschmaart, dee vum Staatleche Kulturinstitut Musée national d'archéologie, d'histoire et d'art (MNAHA) bedriwwe gëtt. De Musée krut säin aktuellen Numm mam Gesetz vum 16. Dezember 2022, virdrun housch e Musée national d'histoire et d'art.

Geschicht
Zanter 1939 ass de Musée um Fëschmaart am fréieren Hôtel Colart-De Scherff. An den 1970er Jore goufen d'Haiser vis-à-vis an der Wiltheimstrooss mat abezunn, fir dora konschthandwierklech an Alldagsgéigestänn aus de vergaangene Joerhonnerten auszestellen.

1997 huet de Fonds de la rénovation de la vieille ville en Architekteconcours ausgeschriwwen, fir de Musée ze moderniséieren an ze vergréisseren. De Gewënner, de Christian Bauer, konnt säi Projet realiséieren, deen et erméiglecht huet, d'Ausstellungsfläch ze verduebelen, ouni datt dat op d'Käschte vun den Nopeschhaiser goung. Hien huet de Fiels ënner dem Fëschmaart aushielege gelooss, fir do op 5 Stäck ënner dem Buedem Säll anzeriichten. Virun d'Säitefassad vum Haaptgebai gouf eng nei Fassad gebaut, déi, streng rechteckeg an ouni Fënsteren (bis op d'Entrée), e modernen Accent setzt.

D'Konzept vum Musée ass et z'erméiglechen, d'Chronologie vu Geschicht a Konscht vun ënnen no uewen nozevollzéien. Sou sinn Ur- a Fréigeschicht am ënneschte Keller, um -5 (de fräigeluechte Sandsteen bitt heifir e giedleche Kader), an d'geet dann erop bis op de 4. Stack, wou d'modern Molerei ënnerbruecht ass.

De Musée ass a senger neier Form den 22. Juni 2002 (iwwer dem Buedem) an den 29. November 2002 (ënner dem Buedem) ageweit ginn.

Direkter ass zanter 2006 de Geschichtsprofesser an Archeolog Michel Polfer.

Sektiounen

Exemplaire Exponater

Biller

Archeologesch Sektioun
...

Gallo-Réimesch Sektioun

Konschtsektioun

Mënzecabinet

Konschthandwierk

...

Direkteren 
 1939-1964: Joseph Meyers
 1964-1969: Marcel Heuertz
 1969-1990: Gérard Thill
 1990-2005: Paul Reiles
 zanter 2006: Michel Polfer

Kuckt och 
 Lëscht vu lëtzebuergesche Muséeën
 Schéieschlach, e Passage an der rue Wiltheim ënner engem vun de Gebaier vum Musée

Um Spaweck 

 De Site vum Musée
 Interview mam Christian Bauer vun 2001 iwwer den Ausbau an d'Nei-Organisatioun am d'Lëtzebuerger Land vum 23.03.2001, op eluxemburgensia.lu
 Loi du 17 août 1960 ayant pour objet l'organisation des Musées de l'Etat am Mémorial N° 52 vum 17. August 1960, S. 1279 - S. 1280
 Loi du 28 décembre 1988 portant réorganisation des instituts culturels de l'Etat am Mémorial A - N°71 vum 28. Dezember 1988, S. 1480 - 1492
 Loi du 25 juin 2004 portant réorganisation des instituts culturels de l'Etat am Mémorial A - N° 120 vum 15. Juli 2004, S. 1798 - S. 1810
 Nationalmusée fir Geschicht a Konscht: Youtube channel

Muséeën zu Lëtzebuerg
Uewerstad
Gebaier an der Stad Lëtzebuerg
Bauwierker 2002